Tasekla tamaziɣt s telqayt d tsekla taqbaylit ur txulef ara di lqaleb-is tisekliwin n umaḍal imi yella-d umcabeh ama si tama n tewsatin ama si tama n ufaris, maca yella-d cwit n umgired si tama n yisental imi imyura iqbayliyen ttagmen-d isental seg wayen i ttidiren d wayen i asend-yezzin ; ayagi yefka-asen afud i yimeskaren-agi iwakken ad d-rnun ad ssenfalin ayen yeǧǧan tasekla taqbaylit ad d-teflali gar tsekliwin-nniḍen. Taneggarut-agi tedda-d deg ubrid n timawit ɣas akken mazal-itt deg-s ar assa ; akken i d-nura yakan tella-d seg yiles ɣer umeẓẓuɣ ayen i ttyeǧǧan ad taɣ abrid n tatut ad tili d aɣalaḍ n usexleḍ imi aṭas n yiḍrisen iwumi ttbeddilen yimsawaḍen ama deg amek i ten-id ttalsen neɣ deg ubeddel d tatut n kra n yijerriden imi di tallit taqburt ur rran ara lwelha-nsen ɣer ulmad tteklen ɣef wallaɣ d cfawat-nsen.